# Sant-Evarzeg

Sant-Evarzeg :
| Ar maerdi. ||
| Anv gallek (ofisiel) | Saint-Évarzec |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Fouenant |
| Kod kumun | 29247 |
| Kod post | 29170 |
| Maer Amzer gefridi | René Rocuet 2020-2026 |
| Etrekumuniezh | KK Bro Fouenant |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 3 521 ann. (2020) |
| Stankter | 143 ann./km² |
| Douaroniezh ||
| Daveennoù lec'hiañ | 47° 56′ 12″ Norzh 4° 01′ 14″ Kornôg / 47.936636, -4.02048 |
| Uhelderioù | bihanañ 16 m — brasañ 102 m |
| Gorread | 24,65 km² |
| Sant-Evarzeg ||
| kemmañ |
Sant-Evarzeg a zo ur gumun eus ar Vro C'hlazik e kanton Fouenant, e departamant Penn-ar-Bed, e mervent Breizh.

## Brezhoneg

* 1903: dic'hopret e voe ar person gant ar Stad c'hall dre ma rae ar c'hatekiz e Brezhoneg.
* D'ar 26 a viz Gwengolo 2008 e oa bet votet ar garta Ya d'ar brezhoneg gant kuzul-kêr ar gumun.

### Deskadurezh

* Ur skol divyezhek a zo eno abaoe 2022
* E distro-skol 2024 e oa enskrivet er c'hlasoù divyezhek 3 skoliad (3 % eus skolidi ar gumun evit a sell ouzh ar c'hentañ derez).

## Istor
### XVII$^{vet}$ kantved

* Nac'het e voe an distaoliadeg roueel e miz C'hwevrer 1676 ouzh pevar den eus Sant-Evarzeg, Corentin Verou, Jean Clément, Ollivier Jullot hag e wreg, goude Emsavadeg ar Bonedoù ruz.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Le Du, person, hag Hascouet, kure.

### XX$^{vet}$ kantved
#### Brezel-bed kentañ

* Mervel a reas 82 waz ag ar gumun, da lâret eo 5,17% ag he foblañs e 1911, abalamour d'ar brezel.

#### Eil brezel-bed

* Mervel a reas 21 den ag ar gumun abalamour d'ar brezel.

## Monumantoù ha traoù heverk

* Oadvezh an arem.
* Maner Kerinou.
* Lenn ar Vur.
* Maner ar Vur.
* Monumant ar re varv, luc’hskeudenn.

### Savadurioù relijiel katolik
#### Iliz-parrez Sant Primel

* Er XVII$^{vet}$ kantved e voe savet an iliz. Adkempennet eo bet etre 1848 ha 1850. Adsavet e voe ar c'hloc'hdi en 1900.
Taolennet eo Sant Primel evel un diagon gant un delwenn, hag evel ur penitiour war ur banell kizellet dirak an aoter. E diabarzh an iliz ez eus ivez ur stroll teir delwennig koad eus ar XVIIvet kantved a daolenn ar Werc'hez he Bugel, sant Dominig ha santez Katell a Siena.
Un tamm eus un tach, eus ar Gwir Groaz sañset, a oa bet digaset eus Roma e 1526 gant ar person Youen Loheag. Miret eo en ur relegour ha zo klenket e-unan e-barzh ur c'hasedig arc'hant.

#### Chapel Sant Filiber

* Ar chapel kentañ, gouestlet da sant Filiber dija, oa bet savet war-hed un nebeud kantadoù metroù diouzh al lec'h a vremañ. Er XIXvet kantved, e kinniige kouezañ en he foull. Bennozh d'ul legad gant Adolphe Porquier, feilañser e Kemper, ha d'un donezon gant e c'hoar, an itron Ansker, e oa adsavet ur chapel nevez en 1870. Dafar hennezh a oa adimplijet. An dra-se zo kaoz e weler en unan eus ar mogerioù ur maen, an deiziad 1750 outañ, lakaet war an tu gin.

#### Chapel Veronik

* Ar chapel a-vremañ he deus kemeret plas ur savadur all hag a oa gouestlet da santez Veronika dija. Steuziet e oa ar chapel gentañ-se abaoe pell zo. Koulkoude e kendalc'he ar fideled da zont d'al lec'h evit pediñ ar santez ha kaout ar pare da nammoù ha da gleñvedoù, an derzhienn pergen.
Goude ma voe roet un dachenn gant Augustine Mangeot e voe fiziet er barrez ar garg da sevel ar chapel a-vremañ. Echuet e voe he sevel e 1857.
Ur c'hloc'hdi giz Kernev he deus ar chapel. En diabarzh ez eus delwennoù eus santez Veronika, al liñsel sakr ganti etre he daouarn, eus ar Werc'hez he Bugel, lesanvet Itron-Varia an Aelez, hag eus santez Filomena.

#### Kalvar Kroaz-an-Intron
## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (fr) Lec'hienn ar gumun
* (br) Sant-Evarzeg war lec'hienn Geobreizh
* (fr) Glad Sant-Evarzeg

## Dave ha notennoù

* ↑ Roadennoù ofisiel e lec'hienn an EBSSA
* ↑ Ofis Publik Ar Brezhoneg
* ↑ Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg)
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 50
* ↑ Memorial Genweb
* ↑ Memorial Genweb
* ↑ Memorial Genweb